Dźeń a wjace zajimcow sćěhuje Youtube-kanal wučerki Worklečanskeje zakładneje šule „Michał Hórnik“ Milenki Cyžoweje. Milenka Rječcyna je so z młodej pedagogowku rozmołwjała.
Z kotreje přičiny swoje wuwučowanske wobłuki online stajeće?
M. Cyžowa: Mi je wažne, zo maja moji šulerjo zwisk ke mni, zo mje widźa a zo móžu jim wosebje nowe pismiki a wobsahi posrědkować, a to wšitko w jara krótkej formje. Z pomocu tajkich widejow móža sej wuknjacy kóždeje staroby přeco zaso wobhladać, što maja wuknyć abo što chcedźa wospjetować. Za šulerjow 1. lětnika je to jara wažne, dokelž sej tam zakłady nadźěłaja.
Waš online-poskitk je w Serbach wosebitosć. Wšako su tajke zjawnje wozjewjene přinoški serbskich wučerjow w nowych medijach rědke. Što Was we Wašim postupowanju skruća a pohonja?
M. Cyžowa: Dóstawam po Whatsapp abo Moodle – platformje, z kotrejž naša šula dźěła – jara pozbudźace reakcije staršich, ale tež šulerjow.
Maće za to přikład?
szl_Latn pol_Latn szl_Latn hrv_Latn szl_Latn bos_Latn